Wɔde ma dwom kyerɛfo. Dawid dwom.140 O Yehowa, gye me fi abɔnefo nsam;Mesrɛ wo, bɔ me ho ban fi awudifo ho,+2 Wɔn a wɔbɔ pɔw bɔne wɔ wɔn komam,+Na daa nyinaa wɔhyɛ ɔko mu gya no.3 Wɔsew wɔn tɛkrɛma ano sɛ ɔwɔ;+Ahurutoa* bɔre wɔ wɔn anom.+ (Sela)4 O Yehowa, bɔ me ho ban fi nnebɔneyɛfo ho;+Bɔ me ho ban fi awudifo ho,Wɔn na wɔbɔ pɔw sɛ wɔbɛma mahwe ase.5 Ahantanfo asum me afiri, na wɔde ahintaw me;Wɔde nhama asuso atena mu atrɛw mu wɔ kwankyɛn.+Wɔasunsum me mfiri.+ (Sela)6 Mɛka akyerɛ Yehowa sɛ: “Wone me Nyankopɔn.O Yehowa, yɛ aso ma me nkotosrɛ.”+7 O Awurade Tumfo Yehowa, me Gyefo a ne ho yɛ den,Wobɔ me* ho ban ɔko da.+8 O Yehowa, mma nnebɔneyɛfo nnnya nea wɔpɛ.Mma pɔw a wɔbɔ no nnyɛ yiye na wɔamma wɔn ho so. (Sela)+9 Wɔn a wɔatwa me ho ahyia no,Ma wɔn ankasa anom mmusu nkata wɔn ti so.+10 Ma nnyansramma a ɛredɛw ntɔ ngu wɔn so.+Ma wonkogu ogya mu;Wonkogu amoa donkudonku* mu+ na wɔansɔre bio.11 Mma dinsɛefo ase nntim wɔ asaase so.+Ma bɔne ntaa awudifo so na ɛnsɛe wɔn.12 Minim sɛ Yehowa bedi ama mmɔborɔwa,na wabu atɛntrenee ama ohiani.+13 Ampa, atreneefo de aseda bɛma wo din,Na teefo bɛtena w’anim.+
twi_Latn